ai4bharat/Pralekha huggingface dataset:
பிரதமர் அலுவலகம்
ஸ்ரீநகரில் பிரதமர்: கிஷன்கங்கா நீர்மின் நிலையத்தை நாட்டுக்கு அர்ப்பணித்தார்.
ஸ்ரீநகரில் நடைபெற்ற நிகழ்ச்சியில் பிரதமர் திரு. நரேந்திர மோடி கிஷன்கங்கா நீர்மின் நிலையத்தை நாட்டுக்கு அர்ப்பணித்தார்.
மேலும் ஸ்ரீநகர் வட்ட சாலைக்கும் அவர் அடிக்கல் நாட்டினார்.
பொதுமக்களிடம் உரையாற்றிய பிரதமர், கடந்த நான்கு ஆண்டுகளில் தான் ஜம்மு காஷ்மீர் மாநிலத்தில் பயணம் மேற்கொள்ளும்போது நடைபெற்ற பல்வேறு நிகழ்ச்சிகளை நினைவுகூர்ந்தார்.
ரமலான் புனித மாதம் என்பது நபிகள் நாயகத்தின் போதனைகள் மற்றும் ஆலோசனைகளை நினைவுகூரும் நேரமாகும்.
ஜம்மு காஷ்மீர் மாநிலத்தின் மின்சார தேவையை பூர்த்தி செய்வதில் இந்த 330 மெகாவாட் திறன் கொண்ட கிஷன்கங்கா நீர்மின் நிலையம் பெரிதும் துணைபுரியும் என்று பிரதமர் கூறினார்.
இந்த மாநிலத்தில் உள்ள காஷ்மீர், ஜம்மு மற்றும் லடாக் ஆகிய மூன்று பகுதிகளிலும் சீரான வளர்ச்சி தேவை என்பதை பிரதமர் வலியுறுத்தினார்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 3 நாட்கள் மேற்கொண்ட சோதனைகளில் ரூ.2.2 கோடி மதிப்புள்ள 4.28 கிலோ கிராம் தங்கத்தை சுங்கத்துறையினர் பறிமுதல் செய்தனர்
தோஹாவிலிருந்து நேற்று  சென்னை வந்த விமானத்தில் விமான நிலைய சுங்கத்துறை அதிகாரிகள் பயணி ஒருவரை இடைமறித்து விசாரணை செய்த போது, ரூ.28.13 லட்சம் மதிப்புள்ள 524 கிராம் தங்கத்தை பசை வடிவத்தில் மறைத்து கொண்டுவந்தது கண்டுபிடிக்கப்பட்டு பறிமுதல் செய்யப்பட்டது.
இதே போல் கொழும்பில் இருந்து வந்த விமானத்தில் இலங்கையைச் சேர்ந்த பெண் பயணி ஒருவரிடம் மேற்கொண்ட பரிசோதனையின் போது ரூ.18.89 லட்சம் மதிப்புள்ள 352 கிராம் தங்கத்தை பசை வடிவில் கடத்திக் கொண்டுவரப்பட்டது கண்டுபிடிக்கப்பட்டு, பறிமுதல் செய்யப்பட்டது.
கொழும்பில் இருந்து வந்த மற்றொரு விமானத்தில் இலங்கையைச் சேர்ந்த ஆண் பயணி ஒருவர் ரூ.20.29 லட்சம் மதிப்புள்ள 378 கிராம் தங்கத்தை பசை வடிவில் கடத்தி கொண்டுவரப்பட்டது கண்டுபிடிக்கப்பட்டு, பறிமுதல் செய்யப்பட்டது.
இதையடுத்து நேற்று மட்டும் மொத்தம் ரூ.67.32 லட்சம் மதிப்புள்ள 1.254 கிலோ கிராம் கடத்தல் தங்கத்தை சுங்கத்துறையினர் பறிமுதல் செய்துள்ளனர்.
ஏற்கனவே 16.05.2023 அன்று துபாய், கொழும்பு ஆகிய இடங்களில் இருந்து சென்னை வந்த விமானங்களில் மூன்று பயணிகளிடம் தனித்தனியாக மேற்கொண்ட சோதனைகளின் போது ரூ.96.80 லட்சம் மதிப்புள்ள 1.803 கிலோ கிராம் தங்கம் கடத்தி வரப்பட்டது கண்டுபிடிக்கப்பட்டு பறிமுதல் செய்யப்பட்டது.
இதே போல் 11.05.2023 அன்று துபாய், கொழும்பு ஆகிய இடங்களில் இருந்து சென்னை வந்த விமானங்களில் இரண்டு பயணிகளிடம் மேற்கொண்ட சோதனைகளின் போது ரூ.64.65 லட்சம் மதிப்புள்ள 1.225 கிலோ கிராம் தங்கம் கடத்தி வரப்பட்டது கண்டுபிடிக்கப்பட்டு பறிமுதல் செய்யப்பட்டது.
இந்த இரு நாட்களில் சுமார் ரூ.1.61 கோடி மதிப்புள்ள 3.03 கிலோ கிராம் கடத்தல் தங்கம் கண்டுபிடிக்கப்பட்டு பறிமுதல் செய்யப்பட்டது.
இதையடுத்து 3 நாட்கள் மேற்கொண்ட சோதனைகளில் ரூ.2.2 கோடி மதிப்புள்ள 4.28 கிலோ கிராம் கடத்தல் தங்கம் பறிமுதல் செய்யப்பட்டது.
உள்துறை அமைச்சகம்
கர்நாடக மாநிலம் ஹூப்ளியில் இன்று பி.வி.பூமரடி பொறியியல் மற்றும் தொழில்நுட்பக் கல்லூரியின் பவள விழா கொண்டாட்டத்தில் மத்திய உள்துறை மற்றும் கூட்டுறவுத் துறை அமைச்சர் திரு.அமித் ஷா தலைமை விருந்தினராகக் கலந்து கொண்டு உரையாற்றினார்
கர்நாடக மாநிலம் ஹூப்ளியில் இன்று பி.வி.பூமரடி பொறியியல் மற்றும் தொழில்நுட்பக் கல்லூரியின் பவள விழா கொண்டாட்டத்தில் மத்திய உள்துறை மற்றும் கூட்டுறவுத் துறை அமைச்சர் திரு.அமித் ஷா தலைமை விருந்தினராகக் கலந்து கொண்டு உரையாற்றினார்
இவ்விழாவில், மத்திய அமைச்சர் பிரலாத் ஜோஷி, கர்நாடக முதலமைச்சர் பசவராஜ் பொம்மை, திருப்பதி விஸ்வ தர்ம சேத்னா மஞ்ச் சுவாமி பிரம்மரிஷி குருதேவ் உள்ளிட்ட பலர் கலந்து கொண்டனர்.
மாபெரும் சுதந்திரப் போராட்ட வீரர் லாலா லஜபதி ராய்க்கு இன்று பிறந்தநாள் என்றும், அவரது பங்களிப்பை நாடு ஒருபோதும் மறக்க முடியாது என்றும் திரு அமித் ஷா தமது உரையில் குறிப்பிட்டார். இன்று சுதந்திர இந்தியாவின் முதல் ராணுவ தளபதி கே.எம். கரியப்பாவுக்கும், இன்று பிறந்தநாள் என்று கூறிய அவர், இந்திய ராணுவத்திற்கு பல இலக்குகளை நிர்ணயித்தது மட்டுமின்றி, தமது துணிச்சலின் மூலம் அவற்றை சாதித்தவர் என்றார். சுதந்திரம் அடைந்ததில் இருந்து இதுவரை 75 ஆண்டுகால பயணத்தில், இந்தியா தனது நிலையை மறுக்க முடியாத வகையில் வலுப்படுத்தி, முழு உலகிற்கும் தனது திறனை வெளிப்படுத்தியுள்ளது என்று திரு ஷா கூறினார். கடந்த 107 ஆண்டுகளாகக் கர்நாடக லிங்காயத் கல்விச் சங்கம்  கல்வியின் மூலம் கோடிக்கணக்கான மக்களின் வாழ்வில் ஒளியேற்றியுள்ளது என்று அவர் தெரிவித்தார்.
1916 ஆம் ஆண்டு ஒரு சிறிய பள்ளியில் இருந்து தொடங்கிய கேஎல்இ சங்கத்தின் பயணம் இன்று 294 கல்வி நிறுவனங்களை எட்டியுள்ளது என்றும் இவற்றில் சுமார் 1,38,000 மாணவர்கள் படிக்கின்றனர் என்றும் திரு அமித் ஷா கூறினார். இந்தச் சங்கத்தை 107 ஆண்டுகளாக மிகவும் ஜனநாயகமாகவும், வெளிப்படைத் தன்மையுடனும் நடத்துவது ஒட்டுமொத்த நாட்டின் கல்வி முறைக்கு ஓர் எடுத்துக்காட்டாகும். கேஎல்இ சங்கம் இன்று, 4000 க்கும் அதிகமான படுக்கைகள் கொண்ட உள்கட்டமைப்புடன் சுகாதாரத் துறையில் பெரும் பங்களிப்பைச் செய்து வருகிறது. இதில், 1700 சுகாதார வசதிகள் உள்ளன, இதில் ஏழை எளிய மக்களுக்கு இலவச சிகிச்சை அளிக்கப்படுகிறது. கேஎல்இ தொழில்நுட்பப் பல்கலைக்கழகம் 1947 முதல் இன்றுவரை பிரகாசமான வரலாற்றைக் கொண்டுள்ளது என்றும், அதன் மாணவர்கள் பல துறைகளில் நாட்டிற்கும் உலகிற்கும் பங்களிப்பு செய்துள்ளனர் என்றும் திரு ஷா கூறினார்.
சுமார் 25 கோடி ரூபாய் செலவில் 3500 பேர் அமரும் வசதிகொண்ட உள்விளையாட்டு அரங்கம் இன்று திறந்து வைக்கப்பட்டதாக மத்திய உள்துறை அமைச்சர் தெரிவித்தார். இதில் பேட்மிண்டன் மற்றும் ஸ்குவாஷ் விளையாட்டிற்கு தலா இரண்டு மைதானங்களும், கூடைப்பந்து, கைப்பந்து, டேபிள் டென்னிஸ் ஆகியவற்றிற்கு தலா ஒரு மைதானமும் உள்ளன. சிறுவர்கள் மற்றும் சிறுமிகளுக்கான இரண்டு தனித்தனி உடற்பயிற்சி கூடங்களும் உருவாக்கப்பட்டுள்ளன. தனது மாணவர்களில் ஒருவரை ஒலிம்பிக் போட்டிகளுக்கு அனுப்புவதாகப் பிரதமர் திரு நரேந்திர மோடிக்கு கேஎல்இ சங்கம் அளித்த வாக்குறுதி வெகு விரைவில் நிறைவேற்றப்படும் என்றும் அவர் கூறினார்.
சுதந்திரத்தின் அமிர்தப் பெருவிழா ஆண்டில், நாம் அனைவரும் நம் வாழ்வில் எவ்வளவு வெற்றி பெற்றாலும், சிறந்த இந்தியாவை உருவாக்கி, இந்தியாவை உலகில் முதல் இடத்திற்குக் கொண்டுவர வேண்டும் என்பதை குறிக்கோளாகக் கொள்ள உறுதியேற்க வேண்டும். இங்கு படிக்கும் தொழில்நுட்ப மாணவர்கள் உலகின் மிகப்பெரிய தொழில்நுட்ப வல்லுனர்களாக மாற வேண்டும். அதே நேரத்தில் உலக அளவில் தொழில்நுட்பத் துறையில் இந்தியா முதலிடத்தில் இருக்க வேண்டும் என்ற நோக்கத்தையும் கொண்டிருங்கள் என்று திரு அமித் ஷா கூறினார்.
பிரதமர் அலுவலகம்
ஆம் ஆத்மி கட்சிக்குப் பிரதமர் வாழ்த்து தெரிவித்துள்ளார்
தில்லி சட்டப்பேரவைத் தேர்தலில் வெற்றி பெற்றுள்ள ஆம் ஆத்மி கட்சிக்கும், திரு அர்விந்த் கெஜ்ரிவாலுக்கும் பிரதமர் திரு நரேந்திர மோடி வாழ்த்துத் தெரிவித்துள்ளார்.
“தில்லி சட்டப்பேரவைத் தேர்தலில் வெற்றி பெற்றுள்ள ஆம் ஆத்மி கட்சிக்கும், திரு அர்விந்த் கெஜ்ரிவாலுக்கும் வாழ்த்துக்கள். தில்லி மக்களின் விருப்பங்களை நிறைவேற்றுவதில் மிகச்சிறப்பாக செயல்பட்ட இவர்களை வாழ்த்துகிறேன்” என்று பிரதமர் கூறியுள்ளார்.
(Visitor Counter : 87
ரெயில்வே அமைச்சகம்
இந்திய ரயில்வேயால் 14 மாநிலங்கள் / யூனியன் பிரதேசங்களில் உள்ள ரயில் பாதைகள் 100% மின்மயமாக்கப்பட்டுள்ளன
30.06.2023 நிலவரப்படி, இந்திய ரயில்வேயின் அகல ரயில் பாதை வலையமைப்பின் 59,096 வழித்தட கிலோமீட்டர்கள்  மின்மயமாக்கப்பட்டுள்ளன. இதில், கடந்த ஒன்பது ஆண்டுகளில் மட்டும் 37,011 ஆர்.கே.எம் மின்மயமாக்கப்பட்டுள்ளது. மாநில / யூனியன் பிரதேச வாரியான மின்மயமாக்கல் விவரங்கள் பின்வருமாறு:
|
|
வரிசை எண்.
|
|
மாநிலம்/ யூனியன் பிரதேசம்
|
|
30.06.2023 நிலவரப்படி மின்மயமாக்கப்பட்ட BG RKM
|
|
1
|
|
சண்டிகர்
|
|
16
|
|
2
|
|
சத்தீஸ்கர்
|
|
1,199
|
|
3
|
|
டெல்லி
|
|
183
|
|
4
|
|
ஹரியானா
|
|
1,701
|
|
5
|
|
இமாச்சலப் பிரதேசம்
|
|
67
|
|
6
|
|
ஜம்மு & காஷ்மீர்
|
|
298
|
|
7
|
|
ஜார்க்கண்ட்
|
|
2,558
|
|
8
|
|
மத்தியப் பிரதேசம்
|
|
4,822
|
|
9
|
|
மேகாலயா
|
|
9
|
|
10
|
|
ஒடிசா
|
|
2,822
|
|
11
|
|
புதுச்சேரி
|
|
21
|
|
12
|
|
தெலங்கானா
|
|
1,858
|
|
13
|
|
உத்தரப் பிரதேசம்
|
|
8,482
|
|
14
|
|
உத்தரகண்ட்
|
|
347
|
|
15
|
|
பீகார்
|
|
3,614
|
|
16
|
|
ஆந்திரப் பிரதேசம்
|
|
3,841
|
|
17
|
|
தமிழ்நாடு
|
|
3,659
|
|
18
|
|
மகாராஷ்டிரா
|
|
5,441
|
|
19
|
|
மேற்கு வங்காளம்
|
|
3,682
|
|
20
|
|
கேரளா
|
|
947
|
|
21
|
|
குஜராத்
|
|
3,435
|
|
22
|
|
பஞ்சாப்
|
|
1,915
|
|
23
|
|
ராஜஸ்தான்
|
|
4,387
|
|
24
|
|
கோவா
|
|
147
|
|
25
|
|
கர்நாடக
|
|
2,844
|
|
26
|
|
அசாம்
|
|
801
|
|
27
|
|
அருணாச்சலப் பிரதேசம்
|
|
-
|
|
28
|
|
மணிப்பூர்
|
|
-
|
|
29
|
|
மிசோரம்
|
|
-
|
|
30
|
|
நாகாலாந்து
|
|
-
|
|
31
|
|
திரிபுரா
|
|
-
|
||
|
மொத்தம்
|
|
59,096
பின்வரும் மாநிலங்கள் / யூனியன் பிரதேசங்களில் தற்போதுள்ள அகல ரயில்பாதைகள் 100% மின்மயமாக்கப்பட்டுள்ளன:
|
|
வரிசை எண்.
|
|
மாநிலம்/யூனியன் பிரதேசம்
|
|
வரிசை எண்.
|
|
மாநிலம்/யூனியன் பிரதேசம்
|
|
1
|
|
சண்டிகர்
|
|
8
|
|
மத்தியப் பிரதேசம்
|
|
2
|
|
சத்தீஸ்கர்
|
|
9
|
|
மேகாலயா
|
|
3
|
|
டெல்லி
|
|
10
|
|
ஒடிசா
|
|
4
|
|
ஹரியானா
|
|
11
|
|
புதுச்சேரி
|
|
5
|
|
இமாச்சலப் பிரதேசம்
|
|
12
|
|
தெலங்கானா
|
|
6
|
|
ஜம்மு & காஷ்மீர்
|
|
13
|
|
உத்தரப் பிரதேசம்
|
|
7
|
|
ஜார்க்கண்ட்
|
|
14
|
|
உத்தரகண்ட்
ரயில்வே, தகவல் தொடர்பு, மின்னணு மற்றும் தகவல் தொழில்நுட்ப அமைச்சர் திரு அஸ்வினி வைஷ்ணவ் இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
அறிவியல் மற்றும் தொழில்நுட்பத்துறை
சூரியசக்தி உற்பத்தியின் மீது தூசுப்படலம் மற்றும் மேகங்கள் ஏற்படுத்தும் பாதிப்பு நிதி நஷ்டத்திற்கு வழிவகுக்கிறது
ஒளிமின்னழுத்தம் மற்றும் மேற்கூரை சூரியசக்தி உற்பத்தியின் மீது தூசுப்படலம் மற்றும் மேகங்கள் ஏற்படுத்தும் பாதிப்பின் காரணமாக குறிப்பிடத்தகுந்த பொருளாதார பாதிப்பு ஏற்படுகிறது என்று இந்திய மற்றும் சர்வதேச ஆராய்ச்சியாளர்களைக் கொண்ட குழு ஒன்று கண்டறிந்துள்ளது.
தூசுப்படலம் மூலம் சூரியசக்தி உற்பத்தியில் வருடத்திற்கு ரூ 1.55 மில்லியன் வரை நஷ்டம் ஏற்படுகிறதென்றும், தூசு மற்றும் மேகங்கள் மூலம் சூரியசக்தி உற்பத்தியில் வருடத்திற்கு ரூ 0.56 மற்றும் 2.47 மில்லியன் வரை நஷ்டம் ஏற்படுகிறதென்றும் அவர்கள் கணக்கிட்டுள்ளனர்.
இதன் மூலம் இந்திய சூரிய சக்தி உற்பத்தியாளர்கள் மற்றும் மின்சார முகமைகள் திறன்மிகு செயல்பாடுகளை மேற்கொண்டு நஷ்டத்தை குறைக்க முடியும்.
இந்திய அரசின் அறிவியல் மற்றும் தொழில்நுட்ப துறையின் கீழ் இயங்கும் தன்னாட்சி பெற்ற நைனிட்டாலில் உள்ள கூர்நோக்கு அறிவியலுக்கான ஆர்யபட்டா ஆராய்ச்சி நிறுவனம் மற்றும் கிரேக்க நாட்டின் ஏதென்ஸ் தேசிய கூர்நோக்கு ஆய்வகம் ஆகியவற்றின் ஆராய்ச்சியாளர்கள் சூரியசக்தி உற்பத்தியின் மீது தூசுப்படலம் மற்றும் மேகங்கள் ஏற்படுத்தும் பாதிப்பை ஆராய்ந்து இதை கண்டறிந்துள்ளனர்.
கூர்நோக்கு அறிவியலுக்கான ஆர்யபட்டா ஆராய்ச்சி நிறுவனத்தின் விஞ்ஞானி டாக்டர் உமேஷ் சந்திர தும்பா தலைமையிலான இந்த ஆராய்ச்சிக்கு கிரேக்க நாட்டின் ஏதென்ஸ் தேசிய கூர்நோக்கு ஆய்வக விஞ்ஞானி பேராசிரியர் பனகியோடிஸ் ஜி கோஸ்மோபௌலஸ், பெங்களூரு ஐஐஏ-வின் விஞ்ஞானி டாக்டர் சாந்திகுமார் எஸ் நிங்கோம்பம் மற்றும் ஐஐடி ரூர்கியின் ஆசிரியர் அக்ரிதி மசூம் ஆகியோர் பங்களித்தனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751722
பொருளாதார விவகாரங்களுக்கான மத்திய அமைச்சரவைக் குழு
பிரதம மந்திரி கிராம சாலைகள் திட்டம் 1, 2 மற்றும் இடதுசாரி தீவிரவாதத்தால் பாதிக்கப்பட்ட பகுதிகளுக்கு சாலை இணைப்புத் திட்டம் ஆகியவை தொடர மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில், பிரதம மந்திரி கிராம சாலைகள் திட்டம் 1 மற்றும்
2-ன் கீழ் எஞ்சியுள்ள சாலை மற்றும் பாலப்பணிகளை முடிப்பதற்காக 2022 செப்டம்பர் வரை நீட்டிக்கும் மத்திய ஊரக வளர்ச்சி அமைச்சகத்தின் ஊரக வளர்ச்சித் துறையின் கருத்துருவுக்கு ஒப்புதல் வழங்கப்பட்டுள்ளது. மேலும் இடதுசாரி தீவிரவாதத்தால் பாதிக்கப்பட்ட பகுதிகளில் சாலை இணைப்புத் திட்டத்தை 2023 ஆம் ஆண்டு மார்ச் வரை நீட்டிக்கவும் ஒப்புதல் அளிக்கப்பட்டுள்ளது.
பிரதம மந்திரி கிராம சாலைகள் திட்டம் 1, சமவெளியில் 500-க்கும் மேற்பட்ட மக்கள் தொகைக் கொண்டப் பகுதிகள் மற்றும் வடகிழக்கு மற்றும் இமயமலைப் பகுதி மாநிலங்களில் 250-க்கும் மேற்பட்ட மக்கள் தொகைக் கொண்ட குடியிருப்புப் பகுதிகளில் சாலை வசதி அமைக்க வகை செய்கிறது. மொத்தம் 1,84,444 குடியிருப்புகளில் 2,432 குடியிருப்புகளுக்கு மட்டும் பணி எஞ்சியுள்ளது. 6,45,627 கிலோ மீட்டர் நீள சாலையில், 20,950 கிலோ மீட்டர் நீளத்திற்கு சாலைகள் மற்றும் 7,523 பாலங்களில் 1,974 பாலங்கள் இன்னும் முடிக்கப்படாமல் உள்ளன.
பிரதம மந்திரி கிராம சாலைகள் திட்டம் 2-ல் 50,000 கிலோ மீட்டர் ஊரகச் சாலைக் கட்டமைப்பு மேம்படுத்தப்படுகிறது. மொத்தம் 49,885 கிலோ மீட்டர் நீள சாலையில் 4,240 கிலோ மீட்டர் தூரத்திற்கும் 765 பாலங்களில் 254 பாலங்களும் முடிக்கப்படாமல் உள்ளன. கொரோனா பரவல், ஊரடங்கு, மழை வெள்ளம் உள்ளிட்ட பல்வேறு பிரச்சனைகளால் இந்தப் பணிகள் தாமதமடைந்தன. இந்த ஒப்புதலுக்கு பின்னர் இவை விரைவில் முடிக்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772578
இளைஞர் நலன் மற்றும் விளையாட்டு அமைச்சகம்
நாடு தழுவிய தூய்மை இந்தியா திட்டத்தை மத்திய அமைச்சர் திரு அனுராக் தாக்கூர் பிரயாக்ராஜில் தொடங்கி வைத்தார்
உத்தரப் பிரதேசத்தில் உள்ள பிரயாக்ராஜில் இருந்து நாடு தழுவிய தூய்மை இந்தியா திட்டத்தைத் தொடங்கி வைக்கும் இயக்கத்தில் மத்திய இளைஞர் விவகாரங்கள் மற்றும் விளையாட்டு அமைச்சர் திரு அனுராக் தாக்கூர் இன்று பங்கேற்றார்.
உத்தரப்பிரதேச துணை முதல்வர் திரு கேசவ் பிரசாத் மவுரியா மற்றும் உத்தரப் பிரதேச இளைஞர் நலம், பஞ்சாயத்து ராஜ் இணை அமைச்சர் திரு உபேந்திர திவாரி ஆகியோர் விழாவில் கலந்து கொண்டனர். மத்திய இளைஞர் விவகாரங்கள் அமைச்சகத்தின் விளையாட்டுத் துறை செயலாளர் திருமதி உஷா சர்மா மற்றும் மாநில மற்றும் மத்திய அரசின் மூத்த அதிகாரிகளும் நிகழ்ச்சியில் கலந்து கொண்டனர்.
நிகழ்ச்சியில் பேசிய திரு அனுராக் தாக்கூர், தூய்மை இந்தியா திட்டத்தை தொடங்க இந்த சங்க நகரத்தை விட சிறந்த இடம் இருக்க முடியாது என்று கூறினார். இங்கிருந்து வெளிவரும் செய்தி முழு நாட்டையும் ஊக்குவிக்கும் என்றும் அவர் கூறினார்.
வரலாற்றின் ஒரு முக்கிய அங்கமாக பிரயாக்ராஜ் இருந்துள்ளது, உலகிலேயே மிகப்பெரிய தூய்மை இயக்கத்தை தொடங்குவதன் மூலம் மீண்டும் வரலாறு இங்கு உருவாக்கப்படுகிறது என்று அவர் மேலும் தெரிவித்தார்.
2021 அக்டோபர் 1 முதல் அக்டோபர் 31 வரை நடைபெறும் இந்த திட்டத்தில் அனைவரும் பங்கேற்குமாறு திரு தாக்கூர் வேண்டுகோள் விடுத்தார். "இந்தியா சுதந்திரம் அடைந்த 75 ஆண்டுகளை நாம் கொண்டாடுகிறோம், நமது சுதந்திர போராட்ட வீரர்கள் காலனித்துவவாதிகளிடமிருந்து நாட்டை விடுவித்தனர், இப்போது குப்பையில் இருந்து இளைஞர்கள் நாட்டை விடுவிப்பார்கள். சுதந்திரப் போராளிகள் உயிர் தியாகம் செய்தனர், நாங்கள் உங்களின் பங்களிப்பை தான் கேட்கிறோம்," என்று நிகழ்ச்சியில் கலந்து கொண்ட இளம் தன்னார்வலர்களை அமைச்சர் ஊக்கப்படுத்தினார்.
வெறும் கோஷங்கள் மட்டும் போதாது, களத்தில் நடவடிக்கை தேவை என்று திரு தாக்கூர் கூறினார். அதற்கு அணுகுமுறையில் மாற்றம் தேவை என்றும் குப்பைகள் நோயை உருவாக்குகிறது என்ற உணர்வு நமக்கு வரும் போது தான் அது நடக்கும் என்றும் அவர் கூறினார்.
சுதந்திர இயக்கமாக இருந்தாலும் சரி, தூய்மை இயக்கமாக இருந்தாலும் சரி, இளைஞர்கள் எப்போதும் முக்கிய பங்கு வகிக்கிறார்கள், மாற்றத்தின் முகவர்களாக இந்த முறையும் இளைஞர்கள் மாறுவார்கள் என்று நான் நம்புகிறேன் என்று அவர் மேலும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760072
சுற்றுலா அமைச்சகம்
சுற்றுலாத் துறையில் புதுமையைப் புகுத்துவதற்கான கருத்தரங்கம்
மத்திய சுற்றுலாத் துறையின் சார்பில் சுற்றுலாத் துறையில் புதுமையைப் புகுத்துவது தொடர்பான கருத்தரங்கம் அக்டோபர் 27-ம் தேதி டெல்லியில் நடைபெற்றது.
சுற்றுலாத் துறை இணையமைச்சர் திரு. கே.ஜே. அல்போன்ஸ் தலைமையில் நடைபெற்ற இந்தப் கருத்தரங்கில் சுற்றுலாத் துறையில் தொடர்புடைய ஹோட்டல்கள், டிராவல் ஏஜென்ட்கள், சுற்றுலா ஏற்பாட்டாளர்கள், சுற்றுலா வழிகாட்டிகள், வர்த்தக சங்கங்கள், ஊடகம் ஆகியவற்றின் பிரதிநிதகள், சுற்றுலாத் துறை செயலாளர் மற்றும் மூத்த அதிகாரிகள் உள்ளிட்ட 50-க்கும் மேற்பட்டவர்கள் கலந்து கொண்டனர்.
மாநாட்டில் இந்திய சுற்றுலாவை பாதிக்கும் பிரச்சினைகள் குறித்து விவாதிக்கப்பட்டது. அத்தோடு பிரச்சினகளைப் போக்குவதற்கு புதுமையான தீர்வுகளும் கண்டறியப்பட்டன. சர்வதேச சமூகத்தை ஈர்க்கும் வகையில் இந்தியாவை ஒரு சிறந்த சுற்றுலா தலமாக மாற்றுவதற்கான முடிவுகளும் மாநாட்டில் எட்டப்பட்டன.
சுற்றுலா பயணிகள் புத்த மதம் தொடர்பான பகுதிகளுக்கு சென்று வருவதை மேம்படுத்துதல், அர்ப்பணிப்புடன் கூடிய மக்கள் தொடர்பு முகவர்களை நியமிப்பது, நெருக்கடி நிலையை சமாளிக்கும வகையில் அந்நிய மொழியை நன்கறிந்த சுற்றுலா வழிகாட்டிகளைக் கொண்ட அமைப்பை உருவாக்குவது, இந்தியா குறித்தான நேர்மறையான கருத்துகளைக் கொண்டுள்ள சமூக ஊடக மற்றும் இணைய தள பதிவுகளுடன் இணைந்து செயலாற்றுவது உள்ளிட்ட பல்வேறு முடிவுகள் இந்தப் கருத்தரங்கில் மேற்கொள்ளப்பட்டன.
கருத்தரங்கில் பேசிய அமைச்சர் திரு. அல்போன்ஸ், இரண்டு கமிட்டிகளை அமைக்க உள்ளதாக தெரிவித்தார். அதாவது புத்தமதம் தொடர்பானவற்றை மேம்படுத்துவதற்காக ஒன்றும் சந்தை, மக்கள் தொடர்பு முகவர்களுக்கு ஆலோசனை வழங்க ஒன்றும் அமைக்கப்பட உள்ளது என்றும் அவர் குறிப்பிட்டார்.
இந்தியா வரும் சுற்றுலா பயணிகள் மகிழ்ச்சியுடனும், நீங்கா நினைவுகளுடனும் சொந்த நாட்டுக்குச் செல்லும் வண்ணம் சுற்றுலா இடங்களை மேம்படுத்தும் வகையில் மேற்கண்ட இரண்டு கமிட்டிகளும் மத்திய அமைச்சகங்களுடன் தொடர்ந்து தொடர்பில் இருந்து போதுமான வசதிகளை மேற்கொள்ளவும் திட்டமிடப்பட்டுள்ளது என்றார் அமைச்சர் திரு. அல்போன்ஸ்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 213.20 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 213.20 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.04 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 55,114 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.12 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.69 சதவீதமாக உள்ளது. கடந்த 24 மணி நேரத்தில் 8,414 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,38,73,430.
இந்தியாவில் கடந்த 24 மணி நேரத்தில் 6,809 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,20,820 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.71 கோடி  வாராந்திரத் தொற்று 2.29 சதவீதமாக உள்ளது. தினசரித் தொற்று விகிதம் 2.12 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1856591
தொலைதொடர்பு மற்றும் தகவல் தொழில்நுட்ப அமைச்சகம்
தொலைத்தொடர்பு சேவைகள் துறை எதிர்கொண்டுள்ள நிதி நெருக்கடியைத் தணிப்பதற்கான யோசனைக்கு மத்திய அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை தொலைத்தொடர்பு சேவைகள் துறை எதிர்கொண்டுள்ள நிதி நெருக்கடியைத் தணிப்பதற்கான யோசனைக்கு ஒப்புதல் அளித்துள்ளது.
தொலைத்தொடர்பு சேவைகள் வழங்குவோர் அலைக்கற்றை ஏலத்திற்கு செலுத்த வேண்டிய நிலுவைத் தொகை ஒத்திவைக்கப்பட்டு, 2020-21, 2021-22 என இரண்டு தவணைகளில் அல்லது ஒரு தவணையில் செலுத்துவதற்கான வாய்ப்பை தொலைத்தொடர்புத்துறை வழங்கும். ஒத்திவைக்கப்பட்ட தொகை மேற்குறிப்பிட்ட தவணைகளில் சமமாகப் பகிர்ந்து கொள்ளப்படும். இருப்பினும், சேவை வழங்குவோரின் தற்போதைய தொகு மதிப்பைப் பாதுகாக்கும் வகையில், அலைக்கற்றை ஏலம் விடப்பட்டபோது நிர்ணயிக்கப்பட்ட வட்டித்தொகை வசூலிக்கப்படும்.
அலைக்கற்றை ஏலத்திற்கான ஒத்திவைக்கப்பட்ட தொகையை இரண்டு தவணைகளில் செலுத்துவதற்கான முடிவு இரண்டு வாரங்களுக்குள் அமலுக்கு வரும். மாண்புமிகு தகவல் தொடர்பு அமைச்சரின் ஒப்புதலுடன் உரிமத்திற்கான திருத்தம் வெகு விரைவில் வெளியிடப்படும்.
பிரதமர் அலுவலகம்
நாட்டின் பல பகுதிகளில் இருந்து ஒற்றுமை சிலைக்கு 8 புதிய ரயில்கள் : ஜனவரி 17ம் தேதி பிரதமர் தொடங்கி வைக்கிறார்
குஜராத்தில் ரயில்வே துறை சார்ந்த பல திட்டங்களையும் பிரதமர் தொடங்கி வைக்கிறார்
நாட்டின் பல பகுதியிலிருந்து குஜராத் மாநிலம் கெவாடியாவில் உள்ள ஒற்றுமை சிலைக்கு 8 ரயில்களை 2021 ஜனவரி 17ம் தேதி, காலை 11 மணிக்கு காணொலி காட்சி மூலம் பிரதமர் திரு நரேந்திர மோடி தொடங்கி வைக்கிறார். இந்த ரயில்கள் ஒற்றுமை சிலைக்கு தடையற்ற போக்குவரத்து இணைப்பை வழங்கும். இந்நிகழ்ச்சியின் போது, குஜராத்தில் ரயில்வே துறை தொடர்பான பல திட்டங்களையும் பிரதமர் தொடங்கி வைக்கிறார். குஜராத் முதல்வர் மற்றும் மத்திய ரயில்வே அமைச்சர் ஆகியோர் இந்நிகழ்ச்சியில் பங்கேற்கின்றனர்.
குஜராத்தில் தபோய் - சந்தோத் அகல ரயில் பாதை, சந்தோத் -கெவாடியா புதிய அகல ரயில் பாதை, பிரதாப் நகர் - கெவாடியா மின்மயமாக்கப்பட்ட புதிய வழித்தடம், தபோய், சந்தோத் மற்றும் கெவாடியா பகுதியில் புதிய ரயில் நிலைய கட்டிடங்கள் ஆகியவற்றையும் பிரதமர் தொடங்கி வைக்கிறார். இந்த கட்டிடங்கள், உள்ளூர் அம்சங்கள் மற்றும் பயணிகளுக்கான நவீன வசதிகளுடன் அழகாக வடிவமைக்கப்பட்டுள்ளன. பசுமை சான்றிதழ் பெற்ற நாட்டின் முதல் ரயில் நிலைய கட்டிடம் கெவாடியா என்பது குறிப்பிடத்தக்கது.
இந்த திட்டங்கள், அருகில் உள்ள பழங்குடியினர் பகுதிகளில் மேம்பாட்டு நடவடிக்கைகளுக்கு ஊக்கமளிக்கும். நர்மதை ஆற்றங்கரையில் உள்ள முக்கிய புனித தலங்களுக்கான இணைப்பை அதிகரிக்கும். உள்நாட்டு மற்றும் சர்வதேச சுற்றுலாவை அதிகரிக்கும். இப்பகுதியின் ஒட்டுமொத்த சமூக பொருளாதார வளர்ச்சிக்கு வினையூக்கியாக இத்திட்டங்கள் இருக்கும். இவை புதிய வேலைவாய்ப்பு மற்றும் வர்த்தக வாய்ப்புகளையும் உருவாக்கும்.
பிரதமரால் தொடங்கி வைக்கப்படவுள்ள ரயில்களின் விவரம்:
1. கெவாடியாவிலிருந்து - வாரணாசி செல்லும் மஹாமனா எக்ஸ்பிரஸ் வாராந்திர ரயில் 
2. தாதர் - கெவாடியா எக்ஸ்பிரஸ் தினசரி ரயில் 
3. அகமதாபாத்திலிருந்து கெவாடியா செல்லும் ஜன்சதாப்தி எக்ஸ்பிரஸ் தினசரி ரயில் 
4. கெவாடியா - எச்.நிஜாமுதீன், நிஜாமுதீன் - கெவாடியா சம்பர்கிரந்தி எக்ஸ்பிரஸ் வாரம் இருமுறை ரயில் 
5. கெவாடியா - ரெவா எக்ஸ்பிரஸ் வாராந்திர ரயில் 
6. சென்னை - கெவாடியா எக்ஸ்பிரஸ் வாராந்திர ரயில் 
7. பிரதாப் நகர் - கெவாடியா தினசரி மின்சார ரயில் 
8. கெவாடியா - பிரதாப் நகர் தினசரி மின்சார ரயில் 
ஜன்சதாப்தி எக்ஸ்பிரஸ் ரயிலில், வான் பகுதியை பார்வையிடும் வகையில் கண்ணாடி மேற்கூரையுடன் கூடிய ‘விஸ்தா - டூம் சுற்றுலா பெட்டிகள்’ உள்ளன.
------
(
பிரதமர் அலுவலகம்
மகாமண்டலேஸ்வர் பூஜ்யா சுவாமி அவ்தேஷானந்த் கிரி ஜி அவர்களுடன், பிரதமர் பேச்சு
இரண்டு ஷாகி ஸ்நானங்களுக்குப் பிறகு கும்பமேளாவை அடையாளமாக நடத்திட வேண்டுகோள்
துறவிகளின் உடல்நிலை குறித்து விசாரிப்பு
மகாமண்டலேஸ்வர் பூஜ்யா சுவாமி அவ்தேஷானந்த் கிரி ஜி அவர்களுடன் பிரதமர் திரு நரேந்திர மோடி தொலைபேசி வாயிலாகத் தொடர்பு கொண்டு, துறவிகளின் உடல்நிலை குறித்து கேட்டறிந்தார்.
நிர்வாகத்திற்கு முழு ஒத்துழைப்பு வழங்கிய துறவிகளின் சங்கத்திற்கு அவர் நன்றி தெரிவித்தார்.
இரண்டு ஷாகி ஸ்நானங்கள்  நடைபெற்று முடிந்திருப்பதால், கும்பமேளாவை அடையாளமாக நடத்துமாறு பிரதமர் வேண்டுகோள் விடுத்தார். இதன் மூலம் பெருந்தொற்றுக்கு எதிரான போராட்டம் வலுவடையும்.
பிரதமரின் கோரிக்கையை ஏற்று பதிலளித்த மகாமண்டலேஸ்வர் பூஜ்யா சுவாமி அவ்தேஷானந்த் கிரி ஜி அவர்கள், ஸ்நானத்தில் கலந்துகொள்வதற்காக பக்தர்கள் அதிக எண்ணிக்கையில் வரவேண்டாம் என்றும், கொவிட் சரியான வழிகாட்டு நெறிமுறைகள், விதிமுறைகளைப் பின்பற்றுமாறும் கேட்டுக்கொண்டார்.
-------
(
பாதுகாப்பு அமைச்சகம்
பராமரிப்புப் பணியின் போது, எதிர்பாராதவிதமாக ஏவுகணை பாய்ந்தது குறித்து பாதுகாப்பு அமைச்சகம் விளக்கம்
புதுதில்லி, மார்ச் 11, 2022:
கடந்த மார்ச் 9ம் தேதி, வழக்கமான பராமரிப்புப் பணியில் ஈடுபட்டபோது, தொழில்நுட்ப கோளாறு காரணமாக, ஏவுகணை ஒன்று சீறிப் பாய்ந்தது.
இது குறித்து உயர் நிலை விசாரணைக்கு மத்திய அரசு உத்தரவிட்டுள்ளது.
எதிர்பாரதவிதமாக சீறிப் பாய்ந்த ஏவுகணை பாகிஸ்தான் பகுதியில் விழுந்து வெடித்தது. இச்சம்பவம் மிகுந்த வருத்தத்துக்குரியது என கூறியுள்ள பாதுகாப்புத்துறை அமைச்சகம், இந்த விபத்தில் உயிரிழப்பு ஏதும் ஏற்படாதது நிம்மதி அளிப்பதாக உள்ளது எனத் தெரிவித்துள்ளது.
புவி அறிவியல் அமைச்சகம்
கடல் பொருளாதார வரைவுக் கொள்கை குறித்து ஆலோசனை கேட்கிறது புவி அறிவியியல் அமைச்சகம்
கடல் பொருளாதார வரைவுக் கொள்கை வெளியிட்டுள்ள மத்திய புவி அறிவியியல் அமைச்சகம், பல தரப்பினரின் ஆலோசனையை கேட்டுள்ளது.
நாட்டில் உள்ள கடல் வளத்தை ஆக்கப்பூர்வமான முறையில் பயன்படுத்தி, பொருளாதாரத்தை அதிகரிப்பது பற்றிய வரைவுக் கொள்கையை மத்திய அரசு உருவாக்கியுள்ளது.
இதில் கடல் வளத்தை பயன்படுத்தி கொள்வது தொடர்பான தொலை நோக்கு மற்றும் உத்திகள் இடம் பெற்றுள்ளன.
இதுகுறித்து பொது மக்கள் உள்பட பல தரப்பினரின் ஆலோசனையை பெறுவதற்காக, இந்த வரைவுக் கொள்கை, மத்திய புவி அறிவியல் துறை அமைச்சகத்தின் இணையதளம், சமூக இணையளம் ஆகியவற்றில் வெளியிடப்பட்டுள்ளது.
இந்த வரைவுக் கொள்கையை அனைத்து தரப்பினரும் படித்து பார்த்து, தங்கள் ஆலோசனைகள் மற்றும் கருத்துக்களை 2021 பிப்ரவரி 27 ஆம் தேதிக்குள் தெரிவிக்க வேண்டும்.
நாட்டின் மொத்த உள்நாட்டு உற்பத்தி, கடலோர பகுதி மக்களின் மேம்பாடு, கடல்சார் பல்லுயிர் பெருக்கம், கடல் பகுதிகளின் தேசிய பாதுகாப்பு மற்றும் கடல் வளங்களை அதிகரிப்பது, இந்த கடல் பொருளாதார கொள்கையின் நோக்கம்.
இந்த கடல் பொருளாதார கொள்கையின் வரைவு ஆவணம் மத்திய புவி அறிவியல் துறையின் இணையதளமான
https://moes.gov.in/writereaddata/files/BlueEconomyPolicy.pdf -ல் உள்ளது.
அனைத்து தரப்பினரும் தங்கள் கருத்துக்கள் மற்றும் ஆலோசனைகளை blueeconomy-policy[at]gov[dot]in -என்ற இ-மெயில் முகவரியில் 2021 பிப்ரவரி 27 ஆம் தேதிக்குள் அனுப்ப வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698608
------
(Visitor Counter : 222
உள்துறை அமைச்சகம்
தமிழ்நாட்டில் நெய்வேலி மின் உற்பத்தி நிலைய கொதிகலனில் ஏற்பட்ட வெடிவிபத்தில் நிகழ்ந்த உயிரிழப்புக்கு மத்திய உள்துறை அமைச்சர் திரு அமித் ஷா வேதனை
தமிழக முதலமைச்சர் திரு எடப்பாடி கே பழனிசாமியுடன் பேசி, சாத்தியமான அனைத்து உதவிகளும் அளிப்பதாக உறுதி
நிவாரணப் பணிகளுக்கு உதவ மத்திய தொழில் பாதுகாப்புப் படை ஏற்கனவே சம்பவ இடத்தில் உள்ளது
இறந்தவர்களின் குடும்பத்தினருக்கு இரங்கல் தெரிவித்த திரு அமித் ஷா, காயமடைந்தவர்கள் விரைவில் குணமடைய பிரார்த்திப்பதாகக் கூறியுள்ளார்
மத்திய உள்துறை அமைச்சர் திரு அமித் ஷா பகிர்ந்துள்ள ட்விட்டர் பதிவில், தமிழ்நாட்டில் நெய்வேலி மின்உற்பத்தி நிலைய கொதிகலனில் ஏற்பட்ட வெடிவிபத்தில் உயிரிழப்பு ஏற்பட்டிருப்பது குறித்து வேதனை தெரிவித்துள்ளார். இது தொடர்பாக தமிழக முதல்வர் திரு எடப்பாடி கே பழனிசாமியை தொடர்பு கொண்டு பேசிய திரு அமித் ஷா, சாத்தியமான அனைத்து உதவிகளையும் அளிப்பதாக உறுதி அளித்தார்.
நிவாரணப் பணிகளுக்கு உதவ, ஏற்கனவே மத்திய தொழில் பாதுகாப்புப் படை, இந்த விபத்து ஏற்பட்ட இடத்தில் இருப்பதாக அவர் மேலும் தெரிவித்தார்.
இந்த விபத்தில் இறந்தவர்களின் குடும்பத்தினருக்கு ஆழ்ந்த இரங்கலைத் தெரிவித்துள்ள மத்திய உள்துறை அமைச்சர் திரு அமித் ஷா, விபத்தினால் காயமடைந்தவர்கள், விரைவில் குணமடைய தான் பிரார்த்திப்பதாகவும் கூறியுள்ளார்.
(Visitor Counter : 107